ພານາມາ ຈັບກໍາ​ປັ່ນ ເກົາຫຼີເໜືອ ທີ່ຂົນສົ່ງ ອາວຸດ
ຕໍາຫລວດ​ພານາມາ ໄດ້​ພົບ​ເຫັນ ​ອັນ​ທີ່​ເຊື່ອ​ວ່າ ​ເປັນເຄື່ອງອາ​ໄຫລ່ ຂອງ​ລູກ​ສອນ​ໄຟ ທີ່​ທັນ​ສະ​ໄໝ ຢູ່ໃນກໍາປັ່ນເກົາຫລີເໜືອ ທີ່ແລ່ນຜ່ານ ຄອງພານາມາ.
ປະທານາທິບໍດີພານາມາ ກ່າວວ່າ ປະເທດຂອງທ່ານ ຈັບກໍາ ປັ່ນເກົາຫລີເໜືອ ລຳນຶ່ງທີ່ເດີນທາງມາຈາກຄິວບາ ຊຶ່ງໄດ້ພະ ຍາຍາມແລ່ນຜ່ານຄອງພານາມາ ທີ່ສົງໄສ ບັນທຸກເຄື່ອງອາ ໄຫລ່ ລູກສອນໄຟ ປະທານາທິບໍດີ Ricardo Martinelli ກ່າວໃນຕອນແລງວັນ ຈັນວານນີ້ວ່າ ກໍາປັ່ນໄດ້ຖືກຢຸດໂດຍເຈົ້າໜ້າທີ່ ຊຶ່ງສົງໄສວ່າ ອາດລຳລຽງຢາເສບຕິດ ຫລັງຈາກໄດ້ຂື້ນໄປເທິງກໍາປັ່ນ ທ່ານກ່າວວ່າ ຕໍາຫລວດໄດ້ພົບເຫັນໃນອັນທີ່ເຊື່ອວ່າເປັນ “ເຄື່ອງອາໄຫລ່ຂອງລູກສອນໄຟ ທີ່ກ້າວໜ້າທັນສະໄໝ” ທ່ານບໍ່ໄດ້ເວົ້າເຖິງຈຳນວນຫລືຊະນິດຂອງເຄື່ອງອາໄຫລ່ ລູກສອນໄຟ ແຕ່ກໍໄດ້ນໍາເອົາຮູບຊິ້ນສ່ວນລູກສອນໄຟນີ້ ລົງໃນ Twitter ຂອງທ່ານ ທີ່ສະແດງໃຫ້ເຫັນວ່າ ມີລັກສະ ນະເປັນບັ້ງຫຼືທ່ອນສີຂຽວ ຢູ່ໃນຕູ້ຄອນເທນເນີ້ບັນຈຸນໍ້າຕານ ຕໍ່ມາ ທ່ານໄດ້ກ່າວຕໍ່ໂທລະພາບພານາມາ ວ່າ ຄົນຂັບເຮືອ ຫລືແຄັບແຕັນໄດ້ພະຍາຍາມທີ່ຈະຂ້າໂຕຕາຍ ແລະພວກ ລູກເຮືອ ພ້ອມດ້ວຍເຮືອລຳດັ່ງກ່າວ ໄດ້ຖືກກັກໄວ້ ເພື່ອທຳ ການສອບສວນຕໍ່ໄປ ຄອມມິວນິສຄິວບາ ເປັນນຶ່ງໃນຈໍານວນພັນທະມິດ ທີ່ບໍ່ຄ່ອຍມີ ຫຼາຍພໍເທົ່າໃດ ຂອງເກົາຫລີເໜືອ ທີ່ຢູ່ຢ່າງໂດດດ່ຽວຈາກປະ ຊາຄົມນາໆຊາດ ຊຶ່ງສາເຫດສ່ວນນຶ່ງກໍແມ່ນຍ້ອນ ໂຄງການ ສ້າງອາວຸດນິວເຄລຍ ແລະລູກສອນໄຟຂອງພຽງຢາງ ການລົງໂທດຂອງອົງການສະຫະປະຊາຊາດ ໄດ້ຫ້າມບໍ່ໃຫ້ເກົາ ຫລີເໜືອ ຊື້ຫລືຂາຍລູກສອນໄຟຂີປະນາວຸດ ຫລືເທັກໂນໂລຈີ ນີວເຄລຍ ການລົງໂທດໄດ້ເຄັ່ງຄັດຂຶ້ນຕື່ມ ຫລັງຈາກການທົດ ລອງນິວເຄລຍຄັ້ງທີສາມ ຂອງເກົາຫລີເໜືອ ໃນເດືອນກຸມພາ ທີ່ຜ່ານມາ